મુંબઇ, 4 જૂલાઇ: ઇજાગ્રસ્ત કેપ્ટન મહેન્દ્ર સિંહ ધોની સહિત કેટલાક સિનિયર ખેલાડીઓને ઝિમ્બાબ્વે વિરૂદ્ધ યોજાનારી પાંચ મેચોની એકદિવસીય શ્રૃંખલા માટે આરામ આપવામાં આવી શકે છે. આ પ્રવાસ માટે આવતીકાલે ટીમની પસંદગી કરવામાં આવશે જેમાં પસંદગી સમિતિ સીનિયર ખેલાડીઓને આરામ આપવા અંગે ચર્ચા કરવામાં આવશે. પસંદગીકર્તાએ વેસ્ટઇન્ડિઝમાં ચાલી રહેલ ત્રિકોણીય શ્રૃંખલા માટે ચેમ્પિયન્સ ટ્રોફીની ટીમને યથાવત રાખી હતી પરંતુ ગત કેટલાક મહિનાઓથી ભારતીય ખેલાડીઓ સતત ક્રિકેટ રમી રહ્યાં છે અને પસંદગી સમિતિની બેઠકમાં ચર્ચાનો વિષય રહેશે કે કોણે આરામ આપવાની જરૂરિયાત છે.